Sukladno odredbama članka 41. Zakona o ustanovama („Narodne novine“ broj, 76/93., 29/97., 47/99., 35/08), članka 127. Zakona o odgoju i obrazovanju u osnovnoj i srednjoj školi („Narodne novine“,87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17.) i odredbi članka 64. Statuta I.gimnazije Osijek, Školski odbor I.gimnazije Osijek raspisuje

**N A T J E Č A J**

**za izbor i imenovanje ravnatelja/ravnateljice**

**Škole I.gimnazije Osijek**

Za ravnatelja/ravnateljicu škole može biti imenovana osoba koja ispunjava slijedeće uvjete:

* završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij,

* uvjete propisane člankom 106. Zakona o odgoju i obrazovanju u osnovnoj i srednjoj školi,
* najmanje osam (8) godina staža osiguranja u školskim i drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama

Ravnatelj/ravnateljica se imenuje na vrijeme od 5 godina.

Uz prijavu na natječaj obavezno je priložiti sljedeću dokumentaciju u izvorniku ili ovjerenoj preslici:

1. Diplomu ili drugu valjanu javnu ispravu o stečenoj vrsti i stupnju stručne spreme
2. Domovnicu
3. Potvrdu o stečenom radnom stažu u odgojno-obrazovnim ustanovama
4. Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
5. Dokaz o položenom stručnom ispitu ili dokaz da je osoba oslobođena obveze polaganja prema članku 157. Zakona o odgoju i obrazovanju u osnovnoj i srednjoj školi
6. Dokaz o stečenim pedagoškim kompetencijama ako ih je kandidat bio dužan steći
7. Uvjerenje o nepostojanju zakonskih zabrana iz članka 106. Zakona o odgoju i obrazovanju u osnovnoj i srednjoj školi za obavljanje dužnosti ravnatelja, ne starije od 30 dana
8. Životopis

Na natječaj se pod ravnopravnim uvjetima imaju pravo javiti osobe oba spola.

Prijave na natječaj dostavljaju se u roku od petnaest (15) dana od dana objave natječaja, na adresu: I.gimnazija Osijek, Županijska 4, 31000 Osijek, s naznakom „ Natječaj za izbor i imenovanje ravnatelja/ravnateljice – ne otvarati“.

O rezultatima natječaja kandidati će biti obaviješteni pisanim putem u roku od 45 dana od dana isteka roka za podnošenje prijava.